《出滇南胜境》
清代·牛焘

风尘十余载，匹马厌往还。明经非高第，胡为万里天。

亲老幸身健，最我勿辞艰。人皆乘驿传，我无驷马闲。

行行滇路尽，突兀见黔山。回首望白云，白云何处边。

荣枯分草岭，风雨两地偏。金马不可络，石虬不可鞭。

踟蹰亭畔路，去去辞乡关。

作者简介：牛焘（1794～1861）字涵万，丽江人，拔贡生，历任镇沅、安宁、邓川、罗平教官，有《寄秋轩稿》，家饶于赀而标寄萧然，蓄一雷氏琴，自谱新曲被之弦轸，同时马之龙能吹铁笛，郡中有“牛琴马笛”之目。咸、同之乱，焘避之山洞中，抱琴而死。剑川赵藩辑其诗七十余首刊入《丽郡诗征》中。